Stinemors lille hobbyblogg: 2010
Fotografering hos Trine Bjervig i Tønsberg
8. april kom lille gutten vår til verden og derfor har det ikke skjedd mye på bloggen min i det siste. Men i helga var vi i Tønsberg og fikk fotografert Eskil, og noen med oss foreldrene også, så da tenkte jeg at jeg kunne blogge om det.
Vi var i studio ca to timer, og tok det veldig med ro, for fotografen hadde satt av rikelig med tid til oss:) Eskil oppførte seg så pent og var snill og rolig nesten hele tiden, men han klarte å bæsje litt på meg og tisse på fotografen. Tror det gikk bra, kan jo ikke regne med noe annet når han er uten bleie så lenge. Blir spennende å se hvordan bildene blir, men fotografen var kjempeflink så jeg tror nok vi skal bli veldig fornøyde.
Fotografen, Trine Bjervig, har lagt ut et par bilder på bloggen sin, som dere kan se her.
Lagt inn av Stine kl. 13:20 2 kommentarer:
Før jeg rydda bort symaskina sydde jeg denne vognposen til lille gutten vår. Begynte i høst og nå er den ferdig:)
Hovedstoffet er brun cordfløyel, mens fòret er et grønt bomullsstoff med tegneseriefiguren Bamse og krukkene hans med honning på. Det var favoritttegneserien min som liten så jeg falt jo pladask for det stoffet. Den er selvfølgelig myk og god ettersom det er et tykt lag med vatt imellom de to lagene. Ikke noen vinterpose, men den skal bli fin til våren ihvertfall. Har desverre ikke noen bilder av posen brettet ut akkurat nå så man får se hvordan den er, men den fungerer som en Voksipose, bare litt enklere design. Mønster og syveiledning er fra bladet Alt om Håndarbeide (nr. 1 2004).
Jeg ble veldig fornøyd med posen og den var enkel og sy, så jeg ble faktisk ferdig også. Mitt store problem med sånne prosjekter er at jeg ikke gjør dem ferdig:/ men denne gangen bytta jeg i tillegg ut fremsiden på et babydynetrekk mens jeg hadde symaskina fremme. Det var hvitt og rosa før, men nå er fremsiden blå- og grønnrutete.
Etter vi har kommet i orden i den nye leiligheta er det vel på tide med noen nye prosjekter mens jeg venter på at lillegutt skal komme, men det får bare bli noen småprosjekter tror jeg. Vet jo aldri når han melder sin ankomst;)
Tenkte jeg skulle skrive et lite innlegg bare for å komme igang. Jeg har foreløpig ikke så mye og blogge om fordi vi er midt i flyttinga, dermed blir det bare pakking på meg nå. Det eneste jeg får gjort er å planlegge hva vi trenger og hvordan vi skal ha det. Gleder meg til å komme inn i den nye leiligheta så jeg får sett hvordan det blir.
Jeg og samboeren min har forresten kjøpt oss speilreflekskamera, så da skal jeg øve meg på å ta fine bilder... Må bare bli ferdig med den flyttinga først;)